ŠKOLA ZA KLASIČNI BALET

ZAGREB, Ilirski trg 9

Na osnovu članka 22. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20,

151/22,155/23,156/23), Odluke o upisu učenika u I. razred srednje škole u školskoj godini 2025./2026. (Narodne novine br. 83/2025) i članka 101. i 102. Statuta, Škola za klasični balet, Zagreb, Ilirski trg 9,

o g l a š a v a

**N A T J E Č A J** **ZA UPIS UČENIKA U**

**I. RAZRED SREDNJE ŠKOLE**

**za školsku godinu 2025./2026.**

Raspisuje se natječaj za slijedeće obrazovne programe:

## PLESAČ/ICA KLASIČNOG BALETA 14 UČENIKA

* **PLESAČ/ICA NARODNIH PLESOVA 10 UČENIKA**

**Trajanje obrazovanja: 4 godine**

1. **UVJETI: položen prijamni ispit plesne darovitosti** (u daljnjem tekstu: audicija)

**Vrednuju se slijedeći elementi:**

## ODJEL ZA KLASIČNI BALET:

|  |  |  |  |
| --- | --- | --- | --- |
| 1. | plesna tehnika | a) | koraci uz štap |
|  |  | b) | koraci na sredini |
|  |  | c) | skokovi |
|  |  | d) | koraci na špici |
| 2. | opći izgled | |  |
| 3. | muzikalnost – sluh i ritam | |  |

* 1. **ODJEL ZA NARODNE PLESOVE:**

|  |  |
| --- | --- |
| 1. | tehnička izvedba |
| 2. | plesnost |
| 3. | sluh |
| 4. | ritam |
| 5. | opći izgled |

**Uspjeh na audiciji vrednuje se bodovima za svaki navedeni element. Bodovni prag:**

* + - **70 bodova - kandidat koji je završio osnovnu školu klasičnog baleta;**
    - **70 bodova - kandidat koji nije pohađao osnovnu plesnu školu (članovi folklornih društava ili plesnih ansambala i skupina, polaznici baletnih studija, tečaja).**

**Ako dva ili više kandidata imaju isti ukupan broj bodova, upisuje se onaj kandidat koji je ostvario veći broj bodova na audiciji.**

**Minimalni bodovni prag primjenjuje se tijekom cijelog upisnog postupka.**

## AUDICIJE – ROKOVI

**Audicije u ljetnom i jesenskom upisnom roku za oba odjela održat će se u Pučkom otvorenom učilištu, Ulica grada Vukovara 68, Zagreb.**

## PREDAUDICIJA (PREDROK):

**ODJEL ZA KLASIČNI BALET (DVORANA 7)**

Utorak, 14.6.2025. u 10:00 h

## ODJEL ZA NARODNE PLESOVE (DVORANA 7)

Ponedjeljak, 14.6.2025. u 12:30 h

**TERMINI AUDICIJA**

# LJETNI ROK:

## ODJEL ZA KLASIČNI BALET:

Petak, 2.7. 2025. u 10:00 h

Petak, 2.7. 2025. u 10:00 h (za kandidate bez završene osnovne plesne škole)

## ODJEL ZA NARODNE PLESOVE:

Petak, 2.7. 2025. u 12:30 h

# JESENSKI ROK:

## ODJEL ZA KLASIČNI BALET

Četvrtak, 22.08. 2025. u 10:00 h

Četvrtak, 22.08. 2025. u 10:00 h (za kandidate bez završene osnovne plesne škole)

## ODJEL ZA NARODNE PLESOVE:

Četvrtak, 22.08. 2025. u 12:30 h

**TERMINI AUDICIJA ZA KANDIDATE S TEŠKOĆAMA U RAZVOJU**

# LJETNI ROK:

## ODJEL ZA KLASIČNI BALET:

Četvrtak 2.7. 2025. u 9:00 h

## ODJEL ZA NARODNE PLESOVE:

Četvrtak 2.7. 2025. u 9:00 h

# JESENSKI ROK:

## ODJEL ZA KLASIČNI BALET:

Četvrtak, 22.08. 2025. u 9:00 h

## ODJEL ZA NARODNE PLESOVE:

Četvrtak, 22.08. 2025. u 9:00 h

Pozivamo kandidate da dođu 30 minuta prije termina audicije. Za pristup audiciji potrebno je ispuniti prijavnicu koja se može preuzeti na mrežnoj stranici škole pod rubrikom Prijavnice i tiskanice (<http://www.skolazaklasicnibalet.hr/prijavnice-i-tiskanice/>) ili se može preuzeti prije početka audicije.

## STRANI JEZIK

Strani jezik koji se uči kao obvezni u općeobrazovnom dijelu nastavnog programa je **engleski/njemački jezik i talijanski jezik.**

### PROVJERA STRANOG JEZIKA ZA UČENIKE KOJI STRANI JEZIK NISU UČILI U

**OSNOVNOJ ŠKOLI** održat će se u Školi primijenjene umjetnosti i dizajna, a obavijest o teminu i lokaciji na kojoj će se održati provjera stranog jezika bit će dostupna na web stranici Škole primijenjene umjetnosti i dizajna. Za pristup provjeri stranog jezika potrebno se prethodno najaviti mailom Školi primijenjenje umjetnosti i dizajna.

1. **PREDMET OD POSEBNE VAŽNOSTI ZA UPIS** (određuje ga srednja škola)

**- Glazbena kultura**

1. **NATJECANJE IZ ZNANJA KOJE SE VREDNUJE PRI UPISU** (određuje ga

srednje škola) **- Glazbena kultura**

## UPISNI ROKOVI

**Upisni rokovi propisani su Odlukom o upisu učenika u I. razred srednje škole u školskoj godini 2025./2026. (NN 83/2025) koja je dostupna na:**

[**https://narodne-novine.nn.hr/clanci/sluzbeni/2025\_05\_83 1107.html**](https://narodne-novine.nn.hr/clanci/sluzbeni/2025_05_83%201107.html)

## NAKNADNI ROK ZA UPIS UČENIKA NAKON ISTEKA JESENSKOG ROKA

Učenici koji ne ostvare pravo upisa u ljetnome ili jesenskome upisnom roku mogu se prijaviti za upis u naknadnome upisnom roku za upis u srednju školu u program obrazovanja u kojemu je nakon jesenskoga upisnog roka ostalo slobodnih mjesta u sklopu broja upisnih mjesta propisanih Strukturom, a utvrđenih u NISpuSŠ-u.

Učenici koji se upisuju u naknadnome roku, za prijavu moraju ispunjavati sve uvjete propisane Pravilnikom o elementima i kriterijima i ovim natječajem.

Učenici se za upis u naknadnome roku mogu prijaviti školi **od 01. do 26. rujna 2025. godine**.

Upisno povjerenstvo Škole odlučuje o upisu učenika u naknadnom roku na osnovu pisanog zahtjeva te podatke o upisu unosi u NISpuSŠ nakon zaprimljene potpisane upisnice učenika te ostale dokumentacije potrebne za upis.

Nakon završetka naknadnoga upisnog roka Ministarstvo utvrđuje konačan broj ustrojenih razrednih odjela i broj upisanih učenika.

## ELEMENTI I KRITERIJI ZA IZBOR KANDIDATA

Elementi i kriteriji za izbor kandidata za upis u I. razred srednje škole propisani su **Pravilnikom o elementima i kriterijima za izbor kandidata za upis u I. razred srednje škole** koje je donijelo Ministarstvo znanosti i obrazovanja (Narodne novine, br. 49/15, 109/16, 47/17, 39/22), i **Pravilnikom o izmjenama i dopunama Pravilnika o elementima i kriterijima za izbor kandidata za upis u I. razred srednje škole** (NN br. 39/22) objavljenim na [**www.mzo.hr**](http://www.mzo.hr/)

## ZDRAVSTVENA SPOSOBNOST KANDIDATA

Za upis u srednju plesnu školu određeno je utvrđivanje zdravstvene sposobnosti.

Popis zdravstvenih kontraindikacija naveden je u **Jedinstvenom popisu zdravstvenih zahtjeva srednjoškolskih obrazovnih programa u svrhu upisa u I. razred srednje škole.**

### Zdravstveni zahtjevi

Uredan vid na daljinu, uredan dubinski (prostorni) vid, uredan sluh, uredan glas i govor, uredno kognitivno i emocionalno funkcioniranje, uredna funkcija dišnog sustava, uredna funkcija mišićno- koštanog sustava, uredna funkcija srčano-žilnog sustava, uredna funkcija jetre i bubrega, uredna ravnoteža i stabilno stanje svijesti.

### Kontraindikacije

Slabovidnost/sljepoća, nedostatak stereovida, oštećenje sluha i razlikovanje visine i boje tonova, kronični poremećaji koji remete kognitivno i emocionalno funkcioniranje, dišni poremećaji s oštećenjem plućne funkcije, oštećenja funkcije mišićnokoštanog sustava, oštećenje funkcije srčano-žilnog sustava, oštećenja funkcije jetre i/ili bubrega, kronični poremećaji koje mogu dovesti do gubitka svijesti i/ili poremećaja

ravnoteže. Oštećenja funkcije mišićno koštanog sustava procjenjuje se na temelju prethodno pribavljenog nalaza i mišljenja specijaliste ortopeda.

Uz **upisnicu** obvezno se **prilaže liječnička svjedodžba medicine rada ili potvrda nadležnog školskog liječnika o zdravstvenoj sposobnosti za upis u odabrani plesni program.** Ako kandidat u trenutku upisa nije u mogućnosti dostaviti svjedodžbu medicine rada, dostavlja potvrdu obiteljskog liječnika, a svjedodžbu medicine rada dostavlja najkasnije do kraja I. polugodišta prvog razreda. Navedeno dostaviti [**skenirano na mail Škole: upisi.skolazaklasicnibalet@gmail.com**](mailto:upisi.skolazaklasicnibalet@gmail.com)

## UTVRĐIVANJE UKUPNOGA REZULTATA KANDIDATA

Ljestvica poretka kandidata utvrđuje se na osnovi zajedničkoga, dodatnoga i posebnog elementa vrednovanja uz dokazivanje zdravstvene sposobnosti kandidata za obavljanje poslova i radnih zadaća u plesnom programu.

## PRIJAVA I UPIS UČENIKA U SREDNJU ŠKOLU

Učenici se **prijavljuju i upisuju** u I. razred srednje škole u školskoj godini 2025./2026. **elektroničkim načinom** putem **mrežne stranice Nacionalnoga informacijskog sustava prijava i upisa u srednje škole** (u daljnjem tekstu: NISpuSŠ), [https://srednje.e-upisi.hr](https://srednje.e-upisi.hr/), na temelju natječaja za upis.

### Prijava za upis učenika u srednju školu

Učenici koji osnovno obrazovanje završavaju kao **redoviti učenici** osnovne škole u Republici Hrvatskoj u školskoj godini 2025./2026., prijavljuju se u NISpuSŠ u skladu s postupcima opisanima na mrežnoj stranici [https://srednje.e-upisi.hr](https://srednje.e-upisi.hr/)

Učenici koji **ne završavaju osmi razred, a završili su osnovnu baletnu školu, moraju se javiti u Školu za klasični balet**, kako bi im u sustavu NISpuSŠ-a aktivirali mogućnost odabira paralelnog plesnog programa. Kontaktirati na mail Škole: [**upisi.skolazaklasicnibalet@gmail.com**](mailto:upisi.skolazaklasicnibalet@gmail.com) **ili na 091/894- 1788, 01/4851-320.**

Učenici koji osnovno obrazovanje **ne završavaju kao redoviti učenici** osnovne škole u Republici Hrvatskoj (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji su se ispisali te žele ponovno upisati prvi razred; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu), **prijavljuju se Središnjem prijavnom uredu** na način opisan na mrežnoj stranici [https://srednje.e-upisi.hr](https://srednje.e-upisi.hr/)

Učenici koji se žele upisati u I. razred srednje škole u školskoj godini 2025./2026., a stekli su **svjedodžbe koje nisu izdane u Republici Hrvatskoj**, dužni su pokrenuti **postupak priznavanja završenoga osnovnog obrazovanja.** Na temelju Zakona o priznavanju inozemnih obrazovnih kvalifikacija (Narodne novine, broj: 158/2003, 198/2003, 198/2003, 138/2006, 45/2011) postupak priznavanja završenoga osnovnog obrazovanja u inozemstvu, radi pristupa srednjem obrazovanju u Republici Hrvatskoj, provodi Škola za klasični balet.

Postupci potvrđivanja (zaključavanja) lista prioriteta, potpisivanja i pohranjivanja prijavnica s konačnom listom prioriteta učenika opisani su na mrežnoj stranici [https://srednje.e-upisi.hr](https://srednje.e-upisi.hr/)

### Upis učenika u I. razred srednje škole

Na temelju javne objave **konačnih ljestvica poretka** u NISpuSŠ-u učenik **ostvaruje pravo upisa** u I. razred srednje škole u školskoj godini 2025./2026.

Iznimno od prethodno navedenog, učenici koji se upisuju u programe obrazovanja za koje je potrebno dostaviti dokumente o ispunjavanju posebnih uvjeta iz natječaja za upis (dokazivanje zdravstvene sposobnosti kandidata za obavljanje poslova i radnih zadaća u odabranom zanimanju), te učenici koji su ostvarili dodatna prava za upis, ostvaruju pravo upisa u srednju školu u školskoj godini 2025./2026. **nakon dostave navedenih dokumenata u predviđenim rokovima** utvrđenima natječajem, što u NISpuSŠ-u potvrđuje srednja škola u kojoj učenik ostvaruje pravo upisa sukladno konačnoj ljestvici

poretka. Navedeni dokumenti dostavljaju se elektroničkim putem na e-mail adresu: [**upisi.skolazaklasicnibalet@gmail.com.**](mailto:upisi.skolazaklasicnibalet@gmail.com) **Učenici koji ne dostave navedenu dokumentaciju u propisanim rokovima iz natječaja gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna upisna mjesta.**

Učenik svoj **upis potvrđuje vlastoručnim potpisom** i **potpisom roditelja/skrbnika na obrascu (upisnici)** dostupnom na mrežnoj stranici NISpuSŠ-a (https://srednje.e-upisi.hr), koji je **dužan elektronskim putem dostaviti Školi za klasični balet u rokovima utvrđenim natječajem**.

Nakon što učenik potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga elektronskim putem Školi, učenik je upisan u I. razred srednje škole u školskoj godini 2025./2026. Ako učenik zbog opravdanih razloga nije u mogućnosti u propisanim rokovima dostaviti potpisan obrazac (upisnicu) za upis u I. razred, dužan ga je dostaviti njegov roditelj/skrbnik ili opunomoćenik osobno ili elektronskim putem.

## POSTUPAK PODNOŠENJA I RJEŠAVANJA PRIGOVORA

Učenici i ostali kandidati mogu podnositi **usmene i pisane** prigovore tijekom provedbe postupka prijava i upisa u I. razred srednje škole.

U slučaju da učenik pri **ocjenjivanju ispita plesne darovitosti** nije zadovoljan ocjenom, može **podnijeti prigovor pisanim putem Školi za klasični balet.**

## DOSTAVA DOKUMENTACIJE

**Dostava dokumentacije –** upisnice, kopije svjedodžbi od V.-VIII. razreda osnovne škole, potvrda školske medicine, potvrda obiteljskog liječnika ili liječnička svjedodžba medicine rada i ostali dokumenti kojima su ostvarena dodatna prava za upis dostavljaju se **elektronskim putem na mail Škole**: [**upisi.skolazaklasicnibalet@gmail.com**](mailto:upisi.skolazaklasicnibalet@gmail.com)s naznakom: **Za upis u I. razred srednje škole** u slijedećim terminima:

**LJETNI ROK: 8.07.2025.-10.07.2025. od 09:00-13:00 sati**

**JESENSKI ROK: 26.08.2025.-29.08.2025. 09:00-13:00 sati**

## ODRŽAVANJE NASTAVE

Nastava za učenike Škole za klasični balet u školskoj godini 2025./2026., odnosno do završetka sanacije zgrade Škole, odvijat će se na Pučkom otvorenom učilištu, Ulica grada Vukovara 68, Zagreb.

**INFORMACIJE:**

**ŠKOLA ZA KLASIČNI BALET, ZAGREB, Ilirski trg 9 tel.: 091/6210-458, 01/ 4851-320**

**e-mail:** [**upisi.skolazaklasicnibalet@gmail.com**](mailto:upisi.skolazaklasicnibalet@gmail.com)

[**skola@skolazaklasicnibalet.hr**](mailto:skola@skolazaklasicnibalet.hr)[**www.skolazaklasicnibalet.hr**](http://www.skolazaklasicnibalet.hr/)